open-index/open-wikipedia-markdown huggingface dataset:
Jukka Hallikainen

**Jukka Hallikainen** (s. 1976 Helsinki) on suomalainen laulaja. Hänet kruunattiin vuoden 2008 tangokuninkaaksi Seinäjoen Tangomarkkinoilla. Hallikainen lauloi finaalissa tangot "Tango Pelargonia" ja "Pyhä toimitus" sekä "Nuoruus, hulluus, ihanuus" -nimisen kaksintaistelutangon yhdessä Antti Ahopellon kanssa. Ennen voittoaan hän oli osallistunut Tangomarkkinoille kolme kertaa. Vuosina 2004 ja 2005 Hallikainen selviytyi kymmenen parhaan mieslaulajan joukkoon ja vuonna 2006 hän oli miesten sarjan varasijalla finaaliin. 

Hallikainen on keikkaillut yhdessä vuoden 2010 tangokuninkaan Marko Maunukselan kanssa, ja kaksikko on julkaissut kaksi singleä. Hallikaisen oma yhtye on nimeltään Jackpot.

## Poliittinen ura
Hallikainen oli kokoomuksen ehdokkaana syksyn 2012 kunnallisvaaleissa ja tuli valituksi Miehikkälän kunnanvaltuustoon 47 äänellä. Hänet valittiin uudelleen kevään 2017 kuntavaaleissa 78 äänellä.

Hallikainen oli myös ehdolla kevään 2019 eduskuntavaaleissa Kaakkois-Suomen vaalipiirissä. Hän sai 1&nbsp;061 ääntä eikä tullut valituksi.

## Diskografia
**En tekisi toisin* (2009)

## Lähteet

## Aiheesta muualla
* Viralliset kotisivut
Svengijengi ’62

**Svengijengi ’62** () on vuonna 1973 ensi-iltansa saanut elokuva, joka on George Lucasin ohjaama ja käsi­kirjoittama. Se kertoo tarinan yhdys­valtalaisista teineistä heidän kesä­lomansa viimeisenä iltana valmistuttuaan high schoolista.

*Svengijengi '62:ta* pidetään yhtenä laji­tyyppinsä parhaista elo­kuvista, ja se palkittiin aikanaan muun muassa vuoden parhaan komedia­elokuvan Golden Globella. Lippu­tulojen ja tuotanto­budjetin suhteella mitattuna elokuva on myös yksi kaikkien aikojen suurimpia taloudellisia menestyksiä – vain  tuotettu elo­kuva tuotti 140&nbsp;miljoonan dollarin lippu­tulot.

*Svengijengi '62* valittiin vuonna 1995 Yhdys­valtojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalais­elokuvia. *[[The New York Times]]in* kriitikot valitsivat *Svengijengi '62:n* vuonna 2004 yhdeksi kaikkien aikojen tuhannesta parhaasta elo­kuvasta maa­ilmassa.

## Näyttelijöitä

## Elokuvan musiikki

Elokuvan musiikki ilmestyi vuonna 1973 tupla­vinyyli­levyllä *[[41 Original Hits from the Soundtrack of American Graffiti]] (MCA2-8001)*. Albumin sisä­kannessa Jeff Walker *Music World Magazinesta* esittelee elo­kuvan. Ääniraidalla osan kappaleista juontaa radio-DJ Wolfman Jack.

## Lähteet
Sebastian Numminen

**Sebastian Numminen** (s. 1976) on yksi Suomen menestyneimmistä esteratsastajista. Hänen parhaita sijoituksiaan ovat muun muassa Lontoon World Cupin 3. sija 2003, Drammenin GP-voitto 2003, Ypäjän GP-voitto 2006, Lissabonin GP-voitto 2010 ja Ruilan Nations Cupin GP-luokan voitto 2012. Lisäksi hän on saavuttanut useita muita niin kotimaisia kuin kansainvälisiäkin voittoja ja sijoituksia. Nummisen ykkösratsuja ovat olleet *Sails Away* ja *Calandro 2*.

Numminen on uransa aikana työskennellyt usealla isolla eurooppalaisella tallilla, joihin lukeutuvat tunnetuimpina Markus ja Meredith Beerbaumin talli, Stal Forsten-Pentti sekä belgialainen myyntitalli Stephex. Nykyään hänellä on Gualövissä, Ruotsissa oma kilpatalli avovaimonsa, esteratsastaja Satu Liukkosen kanssa.

## Lähteet
Montigny-lès-Arsures

**Montigny-lès-Arsures** on kunta Juran departementissa Franche-Comtén hallintoalueella Ranskassa. Kunnassa oli 267 asukasta vuoden 1999 väestönlaskennassa. Montigny-lès-Arsuresin pinta-ala on 11 neliökilometriä.

## Lähteet
Edwin Starr

**Edwin Starr** (21. tammikuuta 1942 – 2. huhtikuuta 2003) oli yhdysvaltalainen soul-laulaja. Hän kuoli sydänkohtaukseen 2. huhtikuuta 2003. Hänen tunnetuin kappaleensa oli "War", joka levytettiin vuonna 1970.

## Diskografia
### Albumit
**[[Soul Master]]* (1965)
**[[25 Miles (albumi)|25 Miles]]* (1969) (#73 US) (#9 R&B)
**[[War and Peace (Edwin Starr album)|War and Peace]]* (1970) (#52 US)(#9 R&B)
**[[Involved (albumi)|Involved]]* (1971) (# 178 US)(# 45 R&B)
**[[Hell Up in Harlem (albumi)|Hell Up in Harlem]]* (1974)
**[[Free to Be Myself]]* (1975) (#43 R&B) (#210 US)
**[[Clean (Edwin Starr albumi)|Clean]]* (1979) (#80 US) (#22 R&B)
**[[Happy Radio]]* (1979) (#115 US) (#44 R&B)
**[[Stronger Than You Think I Am]]* (1979) (#203 US)
**[[For Sale (Edwin Starr albumi)|For Sale]]* (1983)

### Singlet

#"Agent Double-O-Soul" (1965)
#"Back Street" (1966)
#"Headline News" (1966)
#"Oh How Happy" (1966) 
#"I'll Love You Forever" (1966)
#"Lonely Summer" (1966) 
#"I Want My Baby Back" (1967)
#"S.O.S. (Stop Her On Sight)" (1968) 
#"Grits Ain't Grocery" (1968)
#"25 Miles" (1969)
#"I'm Still a Struggling Man" (1969)
#"Way Over There" (1969)
#"I Just Wanna Do My Thing" (1970)
#"Time" (1970) 
#"War" (1970) 
#"Stop the War Now" (1970)
#"Funky Music Sho Nuff Turns Me On" (1971)
#"My Sweet Lord" (1971)
#"There You Go" (1973)
#"Big Papa" (1974)
#"Easin' In (*Hell Up In Harlem* Soundtrack/*American Pimp* Soundtrack) (1974/1999)
#"Hell Up In Harlem" (1974)
#"Contact" (1979)
#"Happy Radio" (1979) 
#"Tell-A-Starr" (1979)
#"It's Called The Rock" (1979)
#"25 Miles (Mix)" (1980)
#"Get Up-Whirlpool" (1980)
#"Stronger (Than You Think I Am)" (1980)
#"Smooth" (1983)
#"I Wanna Take You Home" (1983)
#"Marvin" (1984) 
#"It Ain't Fair" (1985) 
#"Missiles" (1985)
#"Grapevine" (1985) 
#"Soul Singer" (1986)
#"Whatever Makes Our Love Grow" (1988) 
#"Got To Keep On" (1989) 
#"25 Miles (Remix)" (1989) 
#"Funky Music Sho Nuff Turns Me On" (2000) 
#"Snowflake Boogie" (2002)
#"War" (2002)
#"25 Miles" (2001)
Fröja

**Fröja** voi tarkoittaa seuraavia asioita:

;Suomalaiset purjealukset:
* *Fröja*, 1770-luvun Saaristolaivaston Pohjanmaa-luokan alus
* *Fröja*, Turussa vuonna 1806 rakennettu fregatti, pituus on 100 ruotsalaista jalkaa (noin 30 metriä). Purjehti Atlantilla ja Mustalla merellä. Upposi Hangon ulkopuolelle 1846.
* *Fröja*, Turussa vuonna 1848 valmistunut maailmanympäripurjehtija
* *Fröja*, vuonna 1949 valmistunut Viking-luokan purjevene, rekisterinumeroltaan L11
Valmet 20

**Valmet 20** oli Valmet 15:n jälkeen toinen Valmetin valmistama traktorimalli. Siitä on käytetty vähäisen tehonsa vuoksi puhekielessä nimitystä ”piikkilangankiristäjä”. Valmet 20:n edeltäjämallin Valmet 15:n perustana on *Pikku-jehuksi* kutsuttu prototyyppi. Suunnitteluperusteena oli se, että Suomessa oli 1950-luvun alussa vielä 250&nbsp;000 maatilaa, joiden suurin viljelyspinta-ala yleensä oli 25 hehtaaria. Tarkoituksena oli, ettei traktorista olisi tullut liian raskas suomaille ja että se kykenisi vetämään 14–16 tuuman yksisiipistä auraa pellolla kynnettäessä.

Vuonna 1953 Valmet järjesti traktorimallin myynnin Hankkijan, Laborin ja OTK:n kanssa. Vuoteen 1954 mennessä oli valmistettu yhteensä 2&nbsp;000 Valmet 15- ja Valmet 20 -traktoria. Vuoden 1955 aikana Valmet 20:tä valmistettiin 2&nbsp;082 kappaletta, joista 55 vietiin Turkkiin. Valmet 15- ja Valmet 20 -traktoreita valmistettiin yhteensä 9&nbsp;800 kappaletta. Niiden valmistus päättyi 1963, tosin vuoden 1963 traktorit oli valmistettu jo 1962.

Valmetin traktorin valmistajana oli Valtion Kivääritehdas Oy, sittemmin nimeltään Valmetin Tourulan tehdas. Ensimmäisinä valmistusvuosina Valtion maatalouskoneiden tutkimuslaitos osoitti kritiikkiä Valmetin ominaisuuksia kohtaan verrattuna pohjoisamerikkalaisiin traktoreihin. Esimerkiksi moottorin teho ei ollut kilpailijoiden tasolla, mutta kone oli kuuluisa keveydestään ja ketteryydestään. 

## Eroavaisuudet
Valmet 15 ja Valmet 20 ovat lähes samannäköisiä. Ne erottaa toisistaan muun muassa raidetangosta, joka 15-mallissa kulkee etuakselin etupuolella ja 20-mallissa takapuolella. Etuakseli muutettiin 20-malliin palkkirakenteiseksi. Moottorin kiinnityspultteja etukehtoon on 20-mallissa 3&nbsp;kpl per puoli, kun 15-mallissa niitä on 2&nbsp;kpl per puoli. Valmet 20 on reilut 100&nbsp;kg edeltäjäänsä painavampi. Väritykseltään molemmat ovat kirkkaan punaisia (värikoodi MIRANOL0273).

## Teollisuusmalli Valmet 20 MT
Valmet 20 -mallista valmistettiin myös yhteensä 20 kappaleen piensarja traktoreita teollisuuden käyttöön. Ensimmäinen valmistettiin 1955 ja viimeinen 1963. Teollisuusmalli erotettiin muista MT-lisäkirjaimilla ja ulkoisesti malli erottui tyypillisen punaisen värin sijasta kellertävällä värityksellä. Valmet 20 MT oli huomattavasti matalampi kuin tavallinen maatalousmalli. Nykyään aitoja MT-malleja on tiettävästi jäljellä ainakin neljä kappaletta, joista yksi on Valmetin Linnavuoren tehtaalla näytteillä. 

File:Valmet 20 MT.jpg|Valmet 20 MT
File:Valmetlogo2.jpg|1950- ja 1960-luvun Valmet-logo

## Lähteet
* 
* 
## Viitteet

## Katso myös
*Kaikki Valmet-traktorit
*Luettelo traktorimerkeistä
*Volvo BM
*Volvo BM Valmet
*Valmet-Valtra
*Valtra
*Valmet 15
*Valmet 33
*Valmet 359
*Valmet 361 D
*Valmet 565
*Valmet 500

## Aiheesta muualla
* Valmet 20 metsätöissä: kuva 412-VAX 
* Suomen maatalousmuseo Sarka: Valmet 20 
* Valmet-talli
* Vanhat Valmetit ry
* (Valmet) Konedata 

### Alkuperäisiä mainosvideoita
* Valmet 20 talvimainos
* Valmet 20 kesämainos
Winfield

**Winfield** on savukemerkki. Sitä valmistetaan British American Tobacco Australian (BATA) lisenssillä. Winfieldin suurimmat markkinat ovat Australiassa ja Uudessa-Seelannissa.

Winfield sponsoroi Formula 1 -sarjassa kilpailevaa Williams-tallia vuosina –.

## Lähteet
Max Keeble – Kosto elää

**Max Keeble – Kosto elää** on Disney Channelin elokuva vuodelta 2001.

## Tarina
Elokuva kertoo juuri yläasteelle päässeestä Max Keeblestä ja hänen ystävistään. Elokuvassa alussa Max näkee untaa, että hän on jakamassa mainoslehtiä ovelta ovelle omalla polkupyörällään, ja häntä ajaa takaa ilkeä, niin sanottu jäätelömies. Kun Max herää, hän huomaa, että se oli vain unta. Kun Max pääsee aloittamaan yläasteen ja seitsemännen luokan, hän kuulee vanhenmiltaan huonoja uutisia. Maxin vanhemmat joutuvat muuttamaan Chicagoon, koska Maxin isä, joka on töissä mainosalalla, sai uutta työtä Chicagosta.

### Rooleissa
Pähkinähakit

**Pähkinähakit** (*Nucifraga*) on varisten heimoon kuuluva varpuslintusuku, jossa on kolme lajia:

*Amerikanhakki (*Nucifraga columbiana*)
*Pähkinähakki (*Nucifraga caryocatactes*)
**[[Nucifraga multipunctata]]* (ei vahvistettua suomalaista nimeä) 

## Lähteet
Dick Kinney

**Dick Kinney** (15. joulukuuta 1916 – 24. maaliskuuta 1985) oli yhdysvaltalainen Disneyn sarjakuvien kirjoittaja, joka työskenteli enimmäkseen Aku Ankka ja Roope Ankka -tarinoiden kirjoittajana. Hän oli käsikirjoittaja, joka yhdessä piirtäjä Al Hubbardin kanssa loi Touho Ankan ja Parta-Jussin.

## Lähteet
Can You Top This?

**Can You Top This?** on yhdysvaltalainen "senaattori" Edward Fordin luoma ja juontama radioviihdeohjelma. Ohjelmaa esitettiin vuosina 1940&ndash;1941 New Yorkilaisella WOR -radioasemalla, mistä se siirtyi valtakunnalliselle NBC:lle, joka esitti sitä vuoteen 1954 asti. Ohjelmassa koomikot kertoivat vitsejä, kilpaillen toistensa kanssa paremmuudesta.

Can You Top This? pääsi Radio Hall of Fameen vuonna 1989.

## Lähteet
* Radio Hall of Fame: Can You Top This?
Alppivarikset

**Alppivarikset** (*Pyrrhocorax*) on varisten heimoon kuuluva euraasialainen varpuslintusuku. Siihen kuuluu kaksi lajia:

*Alppinaakka (*Pyrrhocorax graculus*)
*Alppivaris (*Pyrrhocorax pyrrhocorax*)

## Lähteet

## Aiheesta muualla
*''Pyrrhocorax'' Animal Diversity Web
Pensasnärhet

**Pensasnärhet** (*Aphelocoma*) on varisten heimoon kuuluva varpuslintusuku, joka esiintyy lähinnä Yhdysvalloissa ja Meksikossa. Pensasnärhien sukuun kuuluu 7 lajia:

*Floridanpensasnärhi (*Aphelocoma coerulescens*)
*Isopensasnärhi (*Aphelocoma insularis*)
*Kalifornianpensasnärhi (*Aphelocoma californica*)
*Katajapensasnärhi (*Aphelocoma woodhouseii*)
*Meksikonpensasnärhi (*Aphelocoma wollweberi*)
*Sinipensasnärhi (*Aphelocoma unicolor*)
*Vuoripensasnärhi (*Aphelocoma ultramarina*)

## Lähteet
Edam-Volendam

**Edam-Volendam** on kunta Markermeerin rannalla Pohjois-Hollannin provinssissa, Alankomaissa. Asukkaita kunnassa on 28&nbsp;446 (1.2.2008) ja väestötiheys on 1&nbsp;744/km². Kunnan pinta-ala on 24,78 neliökilometriä, josta vettä on 8,47 km². Edam-Volendamin pormestarina toimii Willem van Beek. 

Kunta muodostuu Edamin kaupungista sekä seuraavista kylistä: Volendam, Purmer, Blokgouw, Katham ja Munnikeveld.

Edam-Volendamin naapurikunnat ovat Zeevang pohjoisessa, Purmerend, lännessä ja Waterland etelässä.

## Lähteet

## Aiheesta muualla

* Virallinen kotisivu   
* Edam.com
Graivoron

**Graivoron** () on kaupunki Venäjällä Belgorodin alueella Vorskla- (Dneprin sivujoki) ja Graivoronkajokien rannalla. Graivoron on perustettu 5. elokuuta 1678. Vuoden 2010 väestönlaskennan mukaan kaupungissa asui 6&nbsp;234  henkeä.

## Lähteet

## Aiheesta muualla
Giant Gonzáles

**Jorge Gonzáles** (synt. 31. tammikuuta 1966 Formosa, Argentiina - 22. syyskuuta 2010) oli argentiinalainen koripalloilija ja showpainija. Hänet muistetaan parhaiten World Wrestling Federationista 1990-luvun alussa, nimenään **Giant González**. Hän on kaikkien aikojen suurin painija, pituudeltaan 2,29m ja painoltaan 209 kiloa.

## Ura
### Koripallo
Gonzáles pelasi koripalloa Argentiinan ykkösdivisioonassa Club de Gimnasia y Esgrima La Platassa, sekä Argentiinan koripallomaajoukkueessa, ollen myös Argentiinan joukkueessa kesäolympialaisissa 1988. Atlanta Hawks varasi hänet NBA:han  kolmannella kierroksella, mutta suuri koko ei sopinut NBA:n vauhtiin.

### Showpaini

**World Championship Wrestling**

Gonzáles päätyi showpainin maailmaan, kun Atlanta Hawks -joukkueen omistaja Ted Turner palkkasi hänet omistamaansa painipromootioon, WCW:iin. Tuolloin hän paini nimellä **El Gigante** ja hänen pituudekseen ilmoitettiin 2,44 metriä. Myöhemmin suuren suosion saanut El Gigante otteli myös New Japan Pro Wrestlingissä, ja vuonna 1993 siirtyi WWF:iin.

**World Wrestling Federation**

WWF:iin tultuaan Jorge sai nimekseen **Giant González**, jolloin hänestä tuli heel (WCW:ssä hän oli face). Hänellä alkoi feudi The Undertakerin kanssa Royal Rumblessa, jossa jättiläinen eliminoi Undertakerin muutamalla iskulla. Seuraavassa kohtaamisessaan yhdeksännessä WrestleManiassa Undertaker voitti Gonzálesin diskauksella. Gonzálesin viimeinen WWF-esiintyminen tapahtui vuoden 1993 SummerSlamissa, jossa Undertaker voitti hänet.

Gonzáles ei saavuttanut painiurallaan mestaruuksia, mutta hänet kuitenkin muistetaan kaikkien aikojen suurimpana painijana. Painiuransa jälkeen hän näytteli muutamissa elokuvissa. Hän palasi Argentiinaan vuonna 1995 ja sairasti diabetesta. Hän kuoli 22. syyskuuta 2010 oltuaan jo vuosia huonovointinen. Hän oli 44-vuotias kuollessaan.

## Lähteet

'
## Aiheesta muualla
*Giant Gonzáles Online World of Wrestlingissä
*Giant Gonzales's Warned Profile 
*Jorge Gonzáles Internet Movie Databasessa
MB Trac

**MB Trac** on Daimler-Benz AG:n traktorimerkki, joka oli tuotannossa 1972–1991.

## Historia
Ennen Daimlerin ja Benzin yhdistymistä vuonna 1926 olivat molemmat yhtiöt valmistaneet myös maataloustraktoreita. Mercedes-Benz aloitti vuonna 1928 maailman ensimmäisen sarjavalmisteisen diesel-traktorin, Mercedes-Benz OE:n valmistuksen, "Muli-Oe"ksi kutsuttua traktoria valmistettiin 150 kappaletta. Mercedes-Benz valmisti traktoreita 1930-luvulle saakka. 1950-luvulla Daimler-Benz osti työkoneita ja kuorma-autoja valmistavan Unimogin. Vuonna 1972 Daimler-Benz esitteli Unimogin tekniikkaan pohjautuvan maataloustraktorin, MB Tracin, jota oltiin kehitelty vuodesta 1968 lähtien. Vuonna 1991 MB Trac myytiin saksalaiselle Werner GmbH:lle, joka jatkoi traktorituotantoa nimellä WF Trac. 

MB Trac -traktoreita valmistettiin noin 41&nbsp;000 kappaletta, joista noin 30&nbsp;000 on edelleen käytössä. 

## MB Trac -mallit
*MB Trac 65/70
*MB Trac 700
*MB Trac 800
*MB Trac 900
*MB Trac 1000
*MB Trac 1100
*MB Trac 1300
*MB Trac 1400
*MB Trac 1500
*MB Trac 1600
*MB Trac 1100
*MB Trac 1800

## Katso myös
*Luettelo traktorimalleista

## Lähteet

## Aiheesta muualla
Tommaso Rocchi

**Tommaso Rocchi** (s. 19. syyskuuta 1977 Venetsia, Italia) on italialainen uransa lopettanut jalkapalloilija, pelipaikaltaan hyökkääjä. Rocchin uran ensimmäinen ammattilaisseura oli Juventus, mutta hän ei onnistunut nousemaan seuran ykkösjoukkueeseen. Ura jatkui Italian alasarjojen joukkueissa Pro Patriassa, US Fermanassa, FBC Saronnossa ja Calcio Comossa, joissa maaleja syntyi kohtalaisesti.

Vuonna 2000 Rocchi siirtyi Serie B:ssä pelanneeseen Treviso FBC:hen, jossa hän teki kahdeksan maalia. Vuotta myöhemmin hän siirtyi saman sarjatason Empoli FC:hen, jonka paidassa tehdyt 11 maalia auttoivat omalta osaltaan pientä toscanalaisseuraa nousemaan Serie A:han. Seuraavalla kaudella Rocchi tekikin debyyttinsä Serie A:ssa. Hän pelasi Empolin joukkueessa vielä kaksi kautta tehden 17 maalia, muun muassa hattutempun Juventusta vastaan kaudella 2003–2004. Empolin pudottua sarjaporrasta alaspäin keväällä 2004 Rocchi vaihtoi seuraa SS Lazioon. 

Pahojen talousvaikeuksien runtelema Lazio oli joutunut myymään suuren osan huippupelaajistaan. Kärkipäässä pelaamaan tottunut Lazio varmistikin sarjapaikkansa vasta viimeisellä kierroksella. Rocchi teki liigassa 13 maalia ja pelasi uransa parhaan kauden. Kahdella seuraavalla kaudella hän teki 16 maalia, ja Lazion sijoituttua keväällä 2007 sarjassa kolmanneksi seura pääsi neljän vuoden tauon jälkeen Mestarien liigaan.

Kapealla materiaalilla pelanneelle Laziolle europeleistä aiheutunut otteluruuhka oli ylitsepääsemätön este ja sarjapelit sujuivat heikosti. Myöskään Rocchi ei päässyt omalle tasolleen, johon vaikutti varmasti myös Lazion presidentin Claudio Lotiton kanssa pitkään jatkuneet erimielisyydet jatkosopimuksesta, jonka suhteen ei lukuisista yrityksistä huolimatta ollut päästy molempia tyydyttävään ratkaisuun.

Lazion tie Mestarien liigassa katkesi alkulohkoon, ja tämän jälkeen joukkueen otteet Serie A:ssa alkoivat hieman kohentua. Vuonna 2008 Rocchi solmi jatkosopimuksen, joka ulottui vuoteen 2013.

Ennen kauden 2008–2009 alkua Rocchi nousi Lazion kapteeniksi. Hän kärsi kaudella useammasta loukkaantumisesta ja kunnossa ollessaankin joutui monta kertaa istumaan penkillä Goran Pandevin ja Mauro Zaraten ollessa aloituskokoonpanossa.

Italian jalkapallomaajoukkueessa Rocchi on esiintynyt kolme kertaa.

Rocchi kuului Italian joukkueeseen Pekingin kesäolympialaisissa 2008. Hän onnistui myös maalinteossa alkulohkon toisessa pelissä Etelä-Koreaa vastaan. Hänen kilpailunsa päättyivät kuitenkin ennenaikaisesti loukkaantumiseen.

## Lähteet
*Profiili Lazion kotisivuilla
Itävallan ympäriajo

**Itävallan ympäriajo** on vuosittain järjestettävä maantiepyöräilykilpailu, joka järjestettiin ensimmäisen kerran vuonna 1949. Tyypiltään se on etappikilpailu ja kuuluu UCI Europe Tour -sarjaan. Vuoteen 2005 asti kilpailu kuului 2.1-kategoriaan, vuosina 2006–2015 se kuului 2.HC-kategoriaan ja vuodesta 2016 jälleen 2.1.-luokkaan. Kilpailun kesto on historian aikana vaihdellut seitsemän ja kymmenen etapin välillä. Kilpailun reittiin kuuluu yleensä useampia vaativia vuoristonousuja sekä vähintään yksi henkilökohtainen aika-ajo. Itävallan ympäriajon suosio kasvoi 1990-luvulla ja vaativien vuoristoetappien ansiosta sitä pidettiin yhtenä heinäkuussa järjestettävän Ranskan ympäriajon valmistautumiskilpailuna. 

Vuodesta 2005 alkaen kilpailua ei ole enää järjestetty kesäkuussa kuten aiemmin, vaan heinäkuussa, jolloin se menee päällekkäin Ranskan ympäriajon kanssa. 

## Paidat
Itävallan ympäriajossa on käytössä seuraavat erikoispaidat.

***Keltainen johtajanpaita**: kokonaiskilpailua johtava ajaja käyttää keltaista paitaa.
***Valko-sininen pistekilpailun paita**: pistekilpailua johtava ajaja käyttää valko-sinistä paitaa.
***Mäkikilpailun punapilkkupaita**: paitaa, jossa valkoisella pohjalla on punaisia palloja käyttää ajaja, joka johtaa mäkikilpailua.
***Valkoinen paita**: kokonaiskilpailussa parhaiten sijoittunut itävaltalainen ajaja käyttää valkoista paitaa.


## Historia

## Lähteet
*Tulokset Cycling Archives -sivustolta 
*Tuloksia Pro Cycling Stats -sivustolla 

## Aiheesta muualla
* Kilpailun viralliset sivut  ja
Dakuten

**Dakuten** () ovat japanin kielessä käytössä olevia lisämerkkejä, joita käytetään hiragana -ja katakana-merkistöissä. Niiden tarkoitus on muuttaa tavun äännettä, esimerkiksi **カ** (*ka*) → **ガ** (*ga*).

:゛ *dakuten* (U+3099)

:゜ *handakuten* (U+309A)

## Esimerkkejä
Arthur (Or the Decline and Fall of the British Empire)

**Arthur (Or the Decline and Fall of the British Empire)** on The Kinksin lokakuussa 1969 julkaistu konseptialbumi, jota edeltäjänsä tapaan pidetään Ray Daviesin suurena taidonnäytteenä. Levy sai erityisesti Yhdysvalloissa positiivista palautetta kriitikoilta. Albumia myös vähäteltiin yritykseksi imitoida The Whon saman vuoden toukokuussa julkaistua *[[Tommy (The Who)|Tommy]]* -rockoopperaa, vaikka *Arthurin* projekti oli jo lähes viimeistelty siinä vaiheessa, kun *Tommy* julkaistiin.

Albumi on ensimmäinen, jolla soittaa basisti John Dalton.

## Taustaa
Levy ja Arthur-henkilö sai inspiraationsa Ray Daviesin siskon aviomiehestä, jonka kanssa Daviesin sisko meni naimisiin ja muutti Australiaan. Tämän ympärille Davies loi fiktiivisen tarinan Arthurin elämänkokemuksista.

Alun perin *Arthurista* Granada TV:n oli tarkoitus kuvata myös elokuva/tv-ohjelma, ja albumin piti olla siihen soundtrack. Kinks aloitti soundtrackin äänityksen toukokuussa 1969, jotta albumi ilmestyisi samanaikaisesti tv-ohjelman kanssa heinäkuussa. Samoihin aikoihin Granada TV alkoi kuitenkin viivytellä. Yhtiö perusteli tätä sisäisillä ristiriidoillaan, mutta vannoi *Arthurin* olevan yhä korkealla suunnitelmissaan. Albumin julkaisu venyi ensin elokuuhun, sitten syyskuuhun ja lopulta tv-yhtiö vetäytyi projektista kokonaan. Yhtyeen laulaja-laulunkirjoittaja-kitaristin ja *Arhurin* käsikirjoittajan Ray Daviesin mukaan teoksen budjetti oli ylittynyt ja yhtiö pyrki säästämään kustannuksissa. Hänen mukaansa myöskään Granada TV:n johto ei ollut samalla aaltopituudella elokuvan tuottajan kanssa.

## Julkaisu
Lopulta albumi julkaistiin sekä Isossa-Britanniassa että Yhdysvalloissa lokakuussa 1969.
*Arthur* oli Yhdysvaltain Billboard-albumilistalla parhaimmillaan sijalla 105, mikä oli siellä kuitenkin yhtyeen paras listasijoitus studioalbumin saralla sitten vuoden 1965 ja *[[Kinks Kinkdom]]* -albumin.

Singlenä julkaistu avausraita ”Victoria” nousi Isossa-Britanniassa listan sijalle 33 ja Yhdysvalloissa sijalle 70. ”Victoria” on samalla *Arthurin* tunnetuin kappale. Muut albumin singlejulkaisut olivat ”Drivin'” ja ”Shangri-La”.

## Kappaleet
*Kaikki kappaleet kirjoittanut Ray Davies, ellei toisin mainita.
*Yhtyesovitukset The Kinks.
*Jousi- ja puhallinsovitukset Lew Warburton.

**A-puoli**
#  
#  
#  
#  
#  
#  

**B-puoli**
#  
#  
#  
#  
#  
#  

### Vuoden 1998 CD-version bonuskappaleet
# 
#  
#  
# 
# 
#  
# 
# 
#  
# 

## Kokoonpano
* Ray Davies &ndash; laulu, komppikitara, kosketinsoittimet, piano 
* Dave Davies &ndash; soolokitara, taustalaulu 
* John Dalton &ndash; bassokitara, taustalaulu 
* Mick Avory &ndash; rummut, lyömäsoittimet

*Pete Quaife &ndash; bassokitara vuonna 1998 julkaistun cd-version bonusraidoilla 13, 14, 17, 18, 20, 22

## Tuotanto
* Ray Davies &ndash; tuottaja
* Lew Warburton &ndash; orkesterinjohtaja 
* Andrew Hendriksen &ndash; äänittäjä
* Brian Humphries &ndash; äänittäjä kappaleessa "Drivin'" 
* Bob Lawrie &ndash; kansitaide 
* Äänitetty Pye -studioilla Lontoossa 

## Lähteet
Unimog

**Unimog** () on saksalainen vuodesta 1947 valmistettu nelivetoisten kevytkuorma-autojen, maastohenkilöautojen ja kuorma-autojen mallisarja. 1950-luvulta lähtien Unimog-merkin ajoneuvoja tekee Daimler Truck -yhtiö Mercedes-Benz -merkillä.

## Käyttökohteita
Autotraktoreiksi luokiteltavia Unimogeja on valmistettu sekä siviili- että sotilaskäyttöön. Unimogia on käytetty mm. putki- ja linjarakennusprojekteissa, kunnossapitotehtävissä, sammutus- ja pelastusajoneuvona sekä urakointi- ja viranomaistehtävissä.

Siviilikäytössä sitä on käytetty myös maataloustraktorin korvikkeena peltotöissä, ja siihen saattoi liittää vasemmalle puolelle jopa niittokoneen.

### Käyttö Suomessa
Autoa testattiin myös Suomessa maatalouskäyttöön 1950-luvun alussa, mutta sen korkea hinta esti Unimogin yleistymisen maatalouskäytössä Suomessa. 2010-luvulla Mercedes-Benz Unimogin työlaitealusta-mallia on voinut vuodesta 2018 lähtien rekisteröidä T1b-luokan traktoriksi. Saksassa saman on voinut tehdä jo vuosia.

Unimogeja käyttivät energia- ja maanrakennusyhtiöt. Vuoteen 1967 mennessä oli Suomessa sähkölaitosten käytössä yhteensä 68 Unimogia. 

Suomen puolustusvoimien käytössä Unimogeja oli 1950-luvulta lähtien. Mallia Unimog D hankittiin vuosina 1955-1957 yhteensä 99 kappaletta ja mallia Unimog G samaan aikaan 69 kappaletta.Mäkipirtti 2006, 78

## Autotraktoreita
* Unimog U 34 L
* Unimog U 40 L
* Unimog U 52 L
* Unimog U 54 L
* Unimog U 66 L
* Unimog U 70 L
* Unimog U 72 L
* Unimog U 80 L
* Unimog U 84 L
* Unimog U 90 L

## Lähteet
* 
* 

### Viitteet

## Aiheesta muualla
* Unimog U 1000 - U 1500 Agrar  Konedata-sivulla
* Käytetyt erikoisuudet: Mercedes-Benz Unimog, Moottori.fi / Henri Posa, 30.3.2020
* Unimog-artikkeleita Tekniikan maailma -sivustolla
* Unimog-artikkeleita Koneviesti-sivustolla
Vechta

**Vechta** [] on Vechtan piirikunnan pääkaupunki, Ala-Saksin osavaltiossa, Saksassa. Asukkaita kaupungissa oli vuoden 2007 lopussa 31&nbsp;102 ja pinta-ala on 87,79 neliökilometriä. 

Vechtaan kuuluvat seuraavat kaupunginosat () ja taajamat (): Bergstrup, Deindrup, Calveslage, Füchtel, Holtrup, Holzhausen, Langförden, Oythe, Spreda, Stoppelmarkt ja Telbrake.

Kaupungissa toimii pieni yliopisto, jossa lukukaudella 2008–09 on noin 3&nbsp;300 opiskelijaa.

Kaupungissa on joka vuosi Stoppelmarkt -niminen, yksi Pohjois-Saksan suurimmista tivoleista. Ensimmäiset maininnat Stoppelmarktista ovat jo vuodelta 1298.

Vechtan yhteistyökaupunkeja ovat Jászberény Unkarissa, Pays Léonard ja Le Cellier Ranskassa sekä Seguin Yhdysvalloissa.

## Kuuluisia asukkaita

* Andreas Romberg (1767–1821), viulisti ja säveltäjä
* Hermann Jakob Dingelstad (1835–1911), teologi ja Münsterin piispa
* Emma Ritter (1878–1972), taidemaalari
* Titus Maria Horten (1882–1936), dominikaani
* J. Hermann Siemer (1902–1996), poliitikko
* Fritz Kurt Fiebich (s. 1921), poliitikko
* Hans Lemp (s. 1928), poliitikko
* Friedrich Janssen (s. 1935), pappi, teologi ja Vechtan yliopiston professori
* Rolf Dieter Brinkmann (1940–1975), kirjailija
* Ansgar Brinkmann (.s 1969), jalkapalloilija

## Lähteet

## Aiheesta muualla

*Viralliset kotisivut 
*Stoppelmarkt
Valtion Tykkitehdas

**Valtion Tykkitehdas** (**VTT**) perustettiin vuonna 1936 eduskunnan päätöksellä valmistamaan Suomen puolustusvoimille tykkejä ja peruskorjaamaan vanhaa tykkikalustoa. Nykyään tehdas on Valmetin Rautpohjan tehdas. Tehtaan päätuotteeksi muodostuivat paperikoneet, mutta se palasi asetuotantoon vielä 1950-70-luvuilla valmistaen puolustusvoimille raskaita 95 S 58-61 -sinkoja, joista viimeiset toimitettiin vuonna 1972.

## Historia
Valtion Tykkitehtaan sijoituspaikaksi valittiin Jyväskylän Vasikkavuori, mutta se toimi ennen tehdasrakennuksen valmistumista Helsingin Katajanokalla Asevarikko 1:n yhteydessä.

Tehtaan kalusto ja työväki siirrettiin uusiin tiloihin junakuljetuksena 31. toukokuuta – 1. kesäkuuta 1938. Ensimmäinen tehtaan valmistama tykki oli Boforsin lisenssillä valmistettu panssaritorjuntakanuuna 37K/36, jota valmistettiin yhteensä 75 kpl. Talvi- ja jatkosodan aikana tehdas lisäksi kunnosti sotasaalistykkejä ja valmisti tykin laukauksia vuoreen louhituissa luolissa.

Tykkien valmistus loppui 5. syyskuuta 1944 ja tehdas liitettiin 1. toukokuuta 1946 osaksi Valtion Metallitehtaita (VMT). Kesällä 1946 sen nimeksi tuli Valtion Metallitehtaat, Rautpohjan Tehdas ja vuonna 1951 Valmet Rautpohjan Tehdas.

Tehtaalla valmistettiin sotakorvauksina erilaisia raskaan metalliteollisuuden tuotteita, kuten lokomobiileja ja tukkinostureita. Tuotantoa varten tehtaalle rakennettiin oma valimo.

## Katso myös
* Rautpohjan alue

## Lähteet

## Kirjallisuutta
* 

## Aiheesta muualla
*1926 Kivääritehdas Tourulaan (valtra.com)
* Jyväskylän tykkitehdas valmis. Vihkiäisjuhla huomenna, Aamulehti, 26.02.1939, nro 55, s. 4, Kansalliskirjaston digitaaliset aineistot
Savukärpässieni

**Savukärpässieni** (*Amanita excelsa*, syn. *Amanita spissa*, aikaisemmin "harmaajalkainen kärpässieni" tai "harmaajalkakärpässieni") on kärpässieniin kuuluva sienilaji. Sen lakki on 10–15 senttimetriä leveä ja savunharmaa. Lakin päällä olevat suojusjätteet ovat harmaanvalkoiset. Heltat ovat valkoiset ja melko tiheät. Jalka on 6–10 senttimetriä pitkä ja valkoinen tai harmahtava. Renkaan yläpinta on valkoinen ja alapinta harmaa. Malto on valkoista. Savukärpässieni esiintyy melko harvinaisena Etelä-Suomessa.. Savukärpässieni kasvaa puistoissa, hautausmailla ja lehdoissa tammen, lehmuksen ja koivun seurassa. Se ei ole ruokasieni. Kasvuaika on elokuusta syyskuuhun. Laji on luokiteltu Suomessa elinvoimaiseksi.

Rusokärpässieni ja myrkyllinen pantterikärpässieni muistuttavat savukärpäsientä.

## Lähteet
Veikko Vaanila

**Veikko Yrjö Olavi Vaanila** (31. lokakuuta 1923 Helsinki – 5. kesäkuuta 2008 Helsinki) oli suomalainen taidemaalari.

Vaanila kävi Taideakatemian koulun 1946–1948. Taiteilijan työn ohella hän toimi muun muassa kaivertajana.

Hänelle myönnettiin taiteilijaeläke vuodesta 1987 alkaen.

Vaanilan puoliso oli vuodesta 1948 taiteilija Lempi Elisabeth Vaanila, o.s. Säkkinen. Heillä on kaksi lasta, Marja ja Helena. Vaanilan vanhemmat olivat veturinkuljettaja Yrjö Vaanila ja Fanny o.s. Helén.

## Lähteet
*Helsingin Sanomat 13.7.2008 sivu C6, muistokirjoitus. Artikkelin verkkoversio
*Kuvataiteilijamatrikkeli
Karserandit

**Karserandi** on ontto pallomainen molekyyli, joka voi vangita sisäänsä toisen molekyylin  tai metalli-ionin , niin ettei se pääse pois edes korkeissakaan lämpötiloissa. Ensimmäisen kerran karserandeja syntetisoi Donald J. Cram, joka antoi yhdisteille nimen latinan kielen vankilaa tarkoittavasta sanasta *carcer*. Karserandimolekyyleissä on rakenteessa aukkoja, joista vierasmolekyylit pääsevät sisään. Sisällä ne muodostavat karserandin kanssa sidoksia, joiden takia ulospääsy estyy.

Hemikarserandit puolestaan päästävät vierasmolekyylin sisäänsä, kun niitä lämmitetään korkeaan lämpötilaan. Vierasmolekyyli ei pääse ulos lämpötilan jälleen laskettua.

## Sitoutuneiden vieraiden reaktiivisuus
Cram ryhmineen huomasi, että karserandimolekyylien sisällä vierasmolekyylien reaktiivisuus oli erilainen kuin isäntämolekyylin ulkopuolella. Syklobutadieeni on äärimmäisen reaktiivinen molekyyli ja hajoaa helposti. Cram syntetisoi karserandin ja päästi sen sisälle syklobutadieenisynteesin lähtöaineen α-pyronin, joka muuntuu syklobutadieeniksi ja hiilidioksidiksi valon vaikutuksesta. Sisällä ollut syklobutadieeni oli täysin stabiili huoneenlämmössäkin .

## Synteesi

Ensimmäiset karserandit muodostettiin kahden kaliksareenin reaktiolla. Karserandeja voidaan syntetisoida myös muista molekyyleistä. Erään dimeerisen karserandin synteesissä käytetään N-metyylipyrrolidonin, dimetyyliasetamidin 
ja tetrabromidin reaktiota . Synteesitekniikan kehittyessä karserandeja voidaan nykyään valmistaa niin sanotulla one-pot-synteesillä.

## Lähteet
Akateeminen Laulu

**Akateeminen Laulu** (lyh. **AL**) on 1953 perustettu suomalainen sekakuoro. Se on Helsingin yliopiston ylioppilaskunnan sekakuoro.

AL esittää länsimaisen taidemusiikin ohjelmistoa, joka ulottuu 1400-luvulta 2000-luvulle. Kuorossa on jäseninä ylioppilaiden lisäksi maistereita ja tohtoreita eri korkeakouluista. AL konsertoi enimmäkseen kotikaupungissaan Helsingissä, mutta se on myös vieraillut eri puolella Suomea ja Eurooppaa, levyttänyt sekä osallistunut oopperaproduktioihin ja yliopiston promootioihin ja muihin akateemisiin tilaisuuksiin. AL laulaa myös säännöllisesti Helsingin tuomiokirkon messuissa.  Akateemisen Laulun taiteellisena johtajana toimii Dominik Vogt.

Syyskuussa 2010 Akateeminen Laulu palkittiin kansainvälisessä akateemisten kuorojen IFAS-kilpailussa Tšekin Pardubicessa. AL palkittiin kansanmusiikkisarjassa toisella sijalla, sekakuorosarjassa neljännellä sijalla ja erikoispalkinnolla parhaasta taiteellisesta kokonaisuudesta. Lisäksi AL valittiin koko festivaalin viiden parhaan kuoron joukkoon kilpailun Grand Prix -osuuteen.  
__NOTOC__
## Kantaesityksiä
AL on osallistunut suomalaisen musiikkielämän kehittämiseen tilaamalla uusia teoksia, kuten Joonas Kokkosen Requiemin (1981), Einar Englundin sinfonian nro 6 *Aforismeja* (1986), Atso Almilan salapoliisikantaatin *Ja hänen nimensä oli Kuulemiin* (1994), Seppo Pohjolan *Ukrin* (2003) ja Arttu Takalon *Kaikki ne päivät ja yöt* (2003). Kuoron tuorein tilaus on Riikka Talvitien *Pinnan alla* (2013), jossa käytetään mm. Itämeri-portaalin tekstejä. Muista kantaesityksistä mainittakoon Einojuhani Rautavaaran *Meren tytär* ja *Parantaja-kantaatti* sekä Mikko Heiniön *Mannerkantaatti*.

## Kuoron taiteelliset johtajat
* Simon Parmet, 1953–1954
* Tauno Hannikainen, 1954–1959
* Paavo Berglund, 1959–1961
* Jorma Panula, 1961–1962
* Ilkka Kuusisto, 1962–1966
* Reijo Norio, 1966–1974
* Ulf Söderblom, 1974–1986
* Matti Hyökki, 1987–1990
* Atso Almila, 1990–1993
* Seppo Murto, 1994–2000
* Pasi Hyökki, 2001–2008
* Ruut Kiiski, 2008–2014
* Edward Ananian-Cooper, 2014–2015
* Ruut Kiiski, 2014–2017  
* Dominik Vogt, 2017–

## Levytyksiä
* Johann Sebastian Bach: *Matteuspassiota* suomeksi (1972)
* Joonas Kokkonen: Requiem (1985)
* Jean Sibelius: *Oma maa* (1985)
* Joonas Kokkonen: *Erekhteion* (1991)
* Erkki Salmenhaara: Sinfonia nro 5 *Lintukoto* (1991)
* Toivo Kuula: *Auringon noustessa* (1992)
* Atso Almila: *Ameriikka* (1993)
* Ääniaaltoja: Kaikuja Itämeren rannoilta (2013)

## Aiheesta muualla
*Akateemisen Laulun verkkosivut.
*Akateeminen Laulu Facebookissa.
*
Cultural y Deportiva Leonesa

**Cultural y Deportiva Leonesa** on jalkapalloseura Leónin kaupungista, Espanjasta. Seuran edustusjoukkue pelaa Espanjan kolmanneksi korkeimmalla sarjatasolla Primera División RFEF:ssä. Se pelaa kotiottelunsa Estadio Antonio Amilivialla, joka on rakennettu vuonna 2001.

## Historia

Cultural Leonesan on perustanut 5. elokuuta 1923 Miguel Gutiérrez.

Segunda División B-sarjataso otettiin käyttöön kaudeksi 1928–1929, ja Cultural Leonesa oli sarjan ensimmäinen voittaja. Joukkue on pelannut vuosien mittaan jokaisella sarjatasolla Primera Divisiónista Tercera Divisióniin. Espanjan pääsarjassa joukkue on pelannut toistaiseksi yhden kauden, kaudella 1955–1956.

Historiansa aikana Cultural Leonesa on pelannut kaikkiaan yhden kauden Primera Divisiónissa, 14 kautta Segunda Divisiónissa, 30 kautta Segunda División B:ssä ja 28 kautta Tercera Divisiónissa.

## Aiheesta muualla

* Cultural y Deportiva Leonesan virallinen kotisivu
Viljo ja Esteri

**Viljo ja Esteri** on piirtäjä Timo Kähkösen ja käsikirjoittaja Vesa Ilmarannan sarjakuva, jota julkaisee sarjakuvasyndikaatti Royal Comics Syndicate. Sitä julkaisi yleisaikakauslehti *Viva* 1. tammikuuta 2008 saakka. Sarjassa kerrotaan Viljon ja Esterin ja heidän lähipiirinsä arjesta.

## Päähahmot

* Viljo - Esterin puoliso.
* Esteri - Lama-aikana irtisanottu pankkivirkailija.
* Esa - Viljon ja Esterin poika ja toimittaja. Esa (Välisaari) esiintyy pääosassa Paikallisuutisia-sarjakuvassa
* Pirjo - Äidinkielen opettaja ja Esan tyttöystävä.
* Eeva - Viljon ja Esterin tytär. Kolmen lapsen yksinhuoltajaäiti. Pätkätöitä tekevä sairaanhoitaja.
* Visa - Eevan 6-vuotias poika.
* Tuittu - Eevan 4-vuotias tytär.
* Kimi - Eevan alle 1-vuotias poika.

## Aiheesta muualla

* Viljo ja Esteri Royal Comics Syndicaten sivuilla
CMAS

**CMAS** (, ) on kansainvälinen 1959 perustettu urheilusukelluskoulutusjärjestelmä ja edunvalvontaorganisaatio. CMAS määrittelee sukellusturvallisuuden, sukellusopetuksen ja koulutuksen standardeja.

## Perustaminen ja historia
Sukeltamisen sääntöjä ja yhteistyötä käsittelevä kansainvälinen kokous pidettiin 28. syyskuuta 1958 Brysselissä. Kokouksessa oli edustajat Saksasta, Belgiasta, Brasiliasta, Ranskasta, Kreikasta, Italiasta, Monacosta, Portugalista, Sveitsistä, Yhdysvalloista ja Jugoslaviasta. 9.–11. tammikuuta 1959 Monacossa pidetyssä toisessa kokouksessa perustettiin CMAS. Toiminta eri maissa tapahtuu maiden liikunta- ja urheiluliitojen alaisuudessa.

## Muita koulutusjärjetelmiä
Muita yleisiä koulutusjärjestelmiä ovat amerikkalainen PADI, jota sukelluskeskukset ja sukellusvälineliikkeet myyvät, ja tekniikkasukellukseenkin orientoitunut NAUI.

## Tärkeimmät sukelluskortit CMAS järjestelmässä

* P1, aloitteleva sukeltaja (max 20 m)
* P2, sukeltaja (max 30 m)
* P3, kokenut sukeltaja, korkein harrastajataso
* P4, erittäin kokeneiden sukeltajien kunnialuokitus
* M1, M2, M3, kouluttajaluokat

## Katso myös
*Sukellus
*Laitesukellus

## Lähteet

## Aiheesta muualla
* CMAS kotisivut
A. S. Neill

**Alexander Sutherland Neill** (17. lokakuuta 1883 – 23. syyskuuta 1973) oli skotlantilainen kasvattaja, kirjailija ja Summerhill-koulun perustaja. Koulu on yhä olemassa ja noudattaa edelleen hänen luomiaan periaatteita, joihin kuuluu lapsen päätösvalta omissa asioissaan.

Neill perehtyi jo varhain Sigmund Freudin ja Maria Montessorin ajatuksiin, mutta piti Montessoria "aivan liian tieteellisenä". 

Hän perusti Summerhill-koulun 1921, mutta tuli maailmankuuluksi vasta vuonna 1960 julkaisemallaan kirjalla *A radical approach to child rearing*. 

## Suomennetut teokset

* 
* 
* 

## Muuta aiheeseen liittyvää kirjallisuutta
* Paalasmaa, J. 2016. Maailman parhaat kasvatusajatukset. Luku Summerhill-pedagogiikka ja vapaus. Alexander Sutherland Neill ja vapaan kasvatuksen henki. Helsinki. Into Kustannus.

## Lähteet
Jooseppi Lehto

**Josef** eli **Jooseppi Eliaanpoika Lehto** (10. tammikuuta 1870 Pirkkala – 13. huhtikuuta 1918) oli pirkkalalainen piiripuhuja ja Suomen sisällissodassa Pirkkalan punakaartin johtomiehiä. Hän toimi sisällissodassa Pirkkalan vallankumousoikeuden yleisenä syyttäjänä ja Pispalan Punasen Kaartin esikunnassa tiedusteluosaston päällikkönä. Tampereen taistelun jälkeen hänet teloitettiin ampumalla.

## Aiheesta muualla
*Pispalan Punanen kaarti
*Punakapina Pirkkalassa pdf
* Suomen Ammattijärjestön perustavan kokouksen pöytäkirja#''Keskiwiikko päiwä'' J.Lehto oli yksi *wastalauseen* allekirjoittajista.
*Suomen Ammattijärjestön perustavan kokouksen pöytäkirja# ''Kokouksen edustajat''
Suomi-rock ’80

**Suomi-rock ’80** on Poko Rekordsin julkaiseman Suomi-rock -kokoelmalevysarjan kolmas osa. Se julkaistiin 26.9.1994. Kokoelma sisältää suomirock-hittejä vuodelta 1980.

## Kappaleet

* Dave Lindholm: "Cigarette Lean"
* Teddy and the Tigers: "El Diablo"
* Hassisen Kone: "Hassisen kone"
* Tuomari Nurmio: "Huda huda"
* Ypö-Viis: "Hyvästi masentava maanantai"
* Hanoi Rocks: "I Want You"
* Problems?: "Katupoikien laulu"
* Mikko Saarela: "Lili Marleen"
* Pelle Miljoona Oy: "Moottoritie on kuuma"
* Leevi and the Leavings: "Muotitietoinen"
* Pelle Miljoona Oy: "Olen kaunis"
* Se: "Pahaa unta"
* Hassisen Kone: "Rappiolla"
* Aku Syrjä: "Ringo ja Aku"
* Juice Leskinen Slam: "Sika"
* Kauko Röyhkä: "Steppaillen"
* Eppu Normaali: "Suomi-ilmiö"
* SIG: "Tiina menee naimisiin"
* Lama: "Totuus löytyy kaurapuurosta"
* Vaavi: "Tytöt hymyilee"
* Ratsia: "Täältä tulee yö"
* Maukka Perusjätkä: "Vaatteet"
* Top Ranking Eric Darwin & The Revolutionaries: "Vanha hippi"
* Widows: "Were Coming"

## Katso myös

* Suomi-rock -sarjan muut julkaisut
Vapaa koulu

**Vapaa koulu** tai **avoin koulu** on epäyhtenäinen kouluverkosto, joka pyrkii entistä paremmin huomioimaan yksilöiden väliset erot ja mahdollistamaan opiskelijoille valinnan ja liikkumisen vapauden koulussa. Vapaissa kouluissa kehitetään taitoja, tietoja ja tietämystä ilman hierarkista tai vakiintuneen koulujärjestelmän mallin mukaista koulua. Vapaan koulun avoin rakenne kannustaa itseluottamukseen, kriittiseen tietoisuuteen ja oman persoonan kehittymiseen.

Vapaiden koulujen juuret ovat 1800–1900-luvun vaihteen Espanjan modernissa koulussa. Sitä sivuava tapa järjestää opetus on demokraattinen koulu -suuntaus. Periaatteessa se karttaa virallisia koulujärjestelmiä ja viranomaisia. Sen ideana on omiin ponnistuksiin, yhteistyöhön ja itsenäiseen työskentelyyn perustuva toiminta, jolla pyritään luomaan oppimisedellytykset.

Vapaat koulut toimivat usein markkinatalouden ulkopuolella. Sana "vapaa" viittaa siinä sananvapauteen ja oppilaskeskeiseen opetukseen.

## Katso myös
*Demokraattinen koulu
*Lastenkasvatus
*Feeniks-koulu
*Beacon Hill School
*Summerhill

## Lähteet
*Harri Vainio, ”Koulu on päässyt vankilasta”, Pro gradu-työ, pdf

### Viitteet

## Aiheesta muualla
*Halmeniemen vapaa kyläkoulu 
*Tampereen Vapaaopisto 
*Koulu unohti päivittää itsensä. Helsingin Sanomat, 26.11.2012. Arkistoitu 29.11.2012 (Archive.org).
*Pienten pelaajanörttien heimoelämää. Helsingin Sanomat, 29.10.2012. Arkistoitu 31.10.2012 (Archive.org).
Ibogaiini

**Ibogaiini** (**(1R,15R,17S,18S)-17-etyyli-7-metoksi-3,13-diatsapentasyklo[13.3.1.02,10.04,9.013,18]nonadeka-2(10),4(9),5,7-tetraeeni**) on tryptamiini, jota on käytetty sekä päihteenä että päihteistä vieroitukseen.   

Ibogaiinia saadaan keskiafrikkalaisesta ibogapensaasta (*Tabernanthe iboga*). Paikalliset heimot ovat käyttäneet sitä lääketieteellisissä ja rituaalisissa tarkoituksissa. Eräissä länsimaissa sitä on käytetty opiaattiriippuvaisten hoidossa vieroitusoireiden lieventämiseen.

Ibogaiini on MAO-inhibiittori, joten sen käyttäminen monien lääkeaineiden ja joidenkin ruoka-aineiden kanssa on vaarallista.

## Annostus ja vaikutusten kesto
Erowid-sivuston mukaan ainetta käytetään suun kautta ja sopivat annokset vaihtelevat suuresti. 200–1&nbsp;000 mg voivat olla sopivia annoksia viihdekäyttöön. Sivuston mukaan 15–22 mg/kg annokset (annos lasketaan henkilön painosta) sopivat opiaattien vieroitusterapiaan. Vaikutukset saavuttavat huippunsa 45 minuutin tai 3 tunnin välillä annoksen ottamisesta. Vaikutukset kestävät yli 24 tuntia ja jälkivaikutuksia voi tuntea tämän jälkeen vielä 1–2 päivän ajan.

## Haittavaikutukset
### Neurotoksisuus
Laboratoriotutkimukset rotilla osoittavat, että ibogaiini voi suurina annoksina aiheuttaa Purkinjen solujen rappeutumista pikkuaivoissa. Tämä tapahtui myös samankaltaisen lääkkeen, harmaliinin, kanssa. Myöhemmissä tutkimuksissa ei kuitenkaan löydetty näyttöä tästä neurotoksisuudesta kädellisillä ibogaiinin käytön yhteydessä. Rajallisissa ihmisillä tehdyissä tutkimuksissa neuropatologiset tutkimukset eivät paljastaneet näyttöä hermosolujen rappeuttavista muutoksista aikuisella naispotilaalla, joka oli saanut neljä erillistä ibogaiiniannosta 10–30 mg/kg 15 kuukauden aikana. Julkaistussa sarjassa ibogaiinin nauttimiseen liittyviä kuolemantapauksia ei myöskään löydetty näyttöä jatkuvasta neurotoksisuudesta.

## Laki
Ibogaiini on luokiteltu Suomessa kuluttajamarkkinoilta kielletyksi psykoaktiiviseksi aineeksi.

## Katso myös
* Psykedeeliterapia

## Lähteet

## Aiheesta muualla
* Erowid-portaali 
* TiHKAL-kirja osoitteessa Erowid 
* isomerdesign.com 
* PubChem: Ibogaine 
* KEGG: Ibogaine
Stanley Stanczyk

**Stanley Anthony Stanczyk** (10. toukokuuta 1925 &ndash; 24. kesäkuuta 1997) oli yhdysvaltalainen painonnostaja ja olympiavoittaja. Hän voitti kultaa raskaassa keskisarjassa Lontoossa 1948 ylivoimaisesti yhteistuloksella 417,5 kg ja hopeaa samassa sarjassa Helsingissä 1952 yhteistuloksella 415 kg, millä hän hävisi Neuvostoliiton Trofim Lomakinille 2,5 kiloa.

## Lähteet
Yrjö Hakkila

**Yrjö Oskari Hakkila** (17. joulukuuta 1887 Vesilahti – 2. huhtikuuta 1918 Rautu) oli suomalainen jääkäriluutnantti. Hänen vanhempansa olivat maanviljelijä Johannes Oskari Hakkila ja Edla Kustaava Rapola.

## Opinnot
Hän kirjoitti ylioppilaaksi Tampereen suomalaisesta yhteiskoulusta vuonna 1906 ja liittyi Hämäläisosakuntaan. Opintojaan hän jatkoi Helsingin yliopiston lainopillisessa tiedekunnassa ja suoritti oikeustutkinnon vuonna 1912.

## Nuoruusvuodet
Hän pääsi auskultantiksi Turun hovioikeuteen ja toimi virkaa tekevänä nimismiehenä Jyväskylän ja Vesilahden piireissä, kunnes hänet nimitettiin Tyrvään piirin nimismieheksi vuonna 1912. Hän toimi Naantalin virkaa tekevänä pormestarina vuonna 1913 ja Tampereen poliisilaitoksen rikosasiain komissaarina vuonna 1914 ennen sotilasuralle hakeutumistaan.

## Jääkäriaika

Hän liittyi yhtenä näiden miesten joukkoon, joiden päämääränä oli Saksassa sotilaskoulutusta antava Pfadfinder-kurssi, joka järjestettiin Pohjois-Saksassa sijaitsevalla Lockstedter Lagerin harjoitusalueella. Leirille hän ilmoittautui 26. kesäkuuta 1915. Hänet sijoitettiin joukon 1. komppaniaan. Myöhemmin hänet sijoitettiin Kuninkaallisen, Preussin Jääkäripataljoona 27:n 1. komppaniaan. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella.

## Suomen sisällissota
:*Katso myös: [[Suomen sisällissota]]*
Hän saapui Suomeen (Vaasaan) jääkäreiden pääjoukon mukana luutnantiksi ylennettynä 25. helmikuuta 1918. Hänet komennettiin Suomen sisällissotaan ensin pataljoonan esikuntaan 3. Jääkärirykmentin 8. jääkäripataljoonaan, joka myöhemmin kuului 4. Jääkärirykmenttiin, josta hänet sijoitettiin myöhemmin 8. jääkäripataljoonan 1. komppaniaan joukkueenjohtajaksi, josta siirrettiin 25. maaliskuuta 1918 alkaen 3. komppaniaan ja takaisin 1. komppaniaan  30. maaliskuuta 1918. Hän otti osaa sisällissodassa taisteluihin Raudussa, missä kaatui 2. huhtikuuta 1918. Hänet on haudattu sukuhautaan Vesilahden hautausmaahan.

## Lähteet
* Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938.
* Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 .

### Viitteet
Campobasson maakunta

**Campobasson maakunta** () on maakunta Molisen alueella Italiassa.

Campobasson maakunnan pinta-ala on 2&nbsp;925&nbsp;km2 ja väliluku on noin 225&nbsp;000. Maakuntaan kuuluu 84 kuntaa, ja sen pääkaupunki on Campobasso.

Campobasson maakunta sijaitsee Adrianmeren rannalla.

## Lähteet

## Aiheesta muualla
* Viralliset sivut  
* Italy World Club
Isernian maakunta

**Isernian maakunta** () on maakunta Molisen alueella Italiassa.

Isernian maakunnan pinta-ala on 1&nbsp;535&nbsp;km2, ja sen väkiluku on noin 86&nbsp;000 (2015). Maakuntaan kuuluu 52 kuntaa ja sen pääkaupunki on Isernia.

## Historia
Vanhimmat merkit ihmisasutuksesta Euroopan alueella ovat Isernian maakunnassa. Jäljellä on jäänteitä monista kulttuureista: esihistoriallisia asuinpaikkoja, samniittien linnoituksia, roomalaisajan kaupunkeja, keskiaikaisia linnoja ja barokkikirkkoja.

## Lähteet

## Aiheesta muualla
* Viralliset sivut
Ithyphallic

__NOTOC__
**Ithyphallic** on yhdysvaltalaisen death metal -yhtye Nilen viides studioalbumi, joka julkaistiin heinäkuussa 2007. Albumi on yhtyeelle ensimmäinen, joka julkaistiin saksalaisen levy-yhtiö Nuclear Blastin kautta. Albumista julkaistiin myös 1&nbsp;000 kappaleen rajoitettu painos, joka oli pakattu pyramidin muotoiseen koteloon. Tässä painoksessa kappaleiden sanoitukset on painettu papyruskäärölle, joka on piilotettuna pyramidin sisällä.

Albumi nousi Suomen virallisen listan sijalle 13.

## Kappaleet
# 
# 
# 
# 
# 
#  
# 
# 
# 
# 

## Kokoonpano
* Karl Sanders − kitara, laulu, baglama, syntetisaattori, bouzouki
* Dallas Toler-Wade − kitara, laulu
* George Kollias − rummut, lyömäsoittimet
* Chris Lollis − taustalaulut

## Arvostelut
* About.com: 
* Blabbermouth: 8.5/10
* Imperiumi.net: 
* Sputnikmusic: 
* Ultimate Guitar: 

## Lähteet
Kakaki

**Kakaki** on 2–4 metriä pitkä puhallinsoitin, jota hausat käyttävät seremonioissaan. Se on alkeellinen kaksi- tai kolmeosainen trumpetti. Kakaki-nimitystä käytetään Tšadissa, Burkina Fasossa, Nigerissä ja Nigeriassa. Tšadissa ja Sudanissa se tunnetaan myös nimellä waza, Etiopiassa sen nimi on malakat.

Soitin tehdään nykyään yleensä sulatetusta kierrätysmetallista. Afrikkalaisissa taruissa ja saduissa esiintyy myös kultaisia ja hopeisia kakaki-torvia.

Hausat soittavat kakakia ainoastaan suurissa juhlatilaisuuksissa kunnianosoituksena kuninkaille, sulttaaneille tai emiireille. Sitä saavat soittaa vain miehet.

## Lähteet
*
Atomic Betty

**Atomic Betty** on kanadalais-ranskalainen animaatiosarja, jossa älykäs ja kiltti koulutyttö Betty elää kaksoiselämää galaksin puolustajana. Sarjan loivat Trevor Bentley, Mauro Casalese ja Rob Davies. Tuotantoyhtiöinä toimivat kanadalaiset Atomic Cartoons ja Breakthrough Films & Television, sekä ranskalainen Tele Images Kids. Sarja kesti alun perin 52 jakson verran vuoteen 2006 asti, jonka aikana siitä tuotettiin yksi erikoisjakso vuonna 2005.

## Juoni
Sarja keskittyy Moose Jaw Heightsissa asuvaan Bettyyn, joka pitää koulusta, science fiction -elokuvista ja laulamisesta yhtyeessään. Suurin osa hänen ystävistään ja suvustaan ei tiedä Bettyn olevan myös galaktinen vartija Atomic Betty, joka ylläpitää rauhaa ja lakia. Hänen apunaan ovat lentäjä Sparky ja robotti X-5, kun he yhdessä päätoimisesti taistelevat Maximus I.Q.'ta vastaan muiden superrikollisten ohella.

## Lähteet

## Aiheesta muualla
* Atomic Betty Atomic Cartoonsin sivustolla